CELEX: 62021TN0629
Language: fi
Date: 2021-09-29 00:00:00
Title: Asia T-629/21: Kanne 29.9.2021 – Ereğli Demir ve Çelik Fabrikalari ym. v. komissio

22.11.2021   
            
            
               FI
            
            
               Euroopan unionin virallinen lehti
            
            
               C 471/59
            
         
      Kanne 29.9.2021 – Ereğli Demir ve Çelik Fabrikalari ym. v. komissio
      (Asia T-629/21)
      (2021/C 471/84)
      Oikeudenkäyntikieli: englanti
      
         Asianosaiset
      
      
         Kantajat: Ereğli Demir ve Çelik Fabrikaları TAŞ (Istanbul, Turkki), İskenderun Demir ve Çelik AŞ (Payas, Turkki), Erdemir Çelik Servis Merkezi Sanayi ve Ticaret AŞ (Gebze, Turkki) (edustajat: asianajajat J. Cornelis ja F. Graafsma)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan lopullisen polkumyyntitullin käyttöönotosta tiettyjen Turkista peräisin olevien raudasta, seostamattomasta teräksestä tai muusta seosteräksestä valmistettujen kuumavalssattujen levyvalmisteiden tuonnissa ja kyseisessä tuonnissa käyttöönotetun väliaikaisen tullin lopullisesta kantamisesta 5.7.2021 annetun komission täytäntöönpanoasetuksen (EU) 2021/1100 (EUVL 2021, L 238, s. 32) ja
               
            
                  —
               
               
                  velvoittamaan Euroopan komission korvaamaan kantajien oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1)
               
               
                  Ensimmäinen kanneperuste, joka perustuu siihen, että Euroopan parlamentin ja neuvoston asetuksen (EU) 2016/1036 (1) 2 artiklan 10 kohdan j alakohtaa on rikottu, koska on suoritettu valuutan muuntaminen, jota ei ole vaadittu. Kantajat väittävät lisäksi, että asetuksen (EU) 2016/1036 2 artiklan 10 kohdan johdanto-osaa ja 2 artiklan 5 kohtaa on myös rikottu, koska kustannuksia ei vahvistettu kantajien kirjanpitomerkintöjen perusteella.
               
            
                  2)
               
               
                  Toinen kanneperuste, joka perustuu siihen, että asetuksen (EU) 2016/1036 2 artiklan 10 kohdan j alakohtaa ja WTO:n polkumyynnin vastaisen sopimuksen 2.4 artiklaa on rikottu ja hyvän hallinnon periaatetta on loukattu, koska voittojen ja tappioiden suojaamista koskeva oikaisu on hylätty.
               
            
                  3)
               
               
                  Kolmas kanneperuste, joka perustuu siihen, että asetuksen (EU) 2016/1036 2 artiklan 5 kohtaa ja 2 artiklan 6 kohtaa sekä 2 artiklan 10 kohdan johdanto-osaa on rikottu, koska Erdemirin välityksellä suoritetut Isdemirin kotimarkkinamyyntiin liittyvät tietyt myynti-, yleis- ja hallintokustannukset on otettu huomioon kahteen kertaan.
               
            
                  4)
               
               
                  Neljäs kanneperuste, joka perustuu siihen, että asetuksen (EU) 2016/1036 2 artiklan 6 kohtaa ja WTO:n polkumyynnin vastaisen sopimuksen 2.2.2 artiklaa on rikottu, koska valuuttakurssivoitot ja -tappiot on suljettu myynti-, yleis- ja hallintokustannusten ulkopuolelle.
               
            
         (1)  Polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8.6.2016 annettu Euroopan parlamentin ja neuvoston asetus (EU) 2016/1036 (EUVL 2016, L 176, s. 21).